stanford-oval/wikipedia huggingface dataset:
Marco Spangenberg

| Mitalit> Maa:   Saksa.Miesten ammunta.MM-kilpailut  | Mitalit> Maa:   Saksa.Miesten ammunta.MM-kilpailut  | Mitalit> Maa:   Saksa.Miesten ammunta.MM-kilpailut  | Maa:   Saksa> Miesten ammunta. |
| --- | --- | --- | --- |
|  Kultaa | Lahti 2002 | 25 m olympiapistooli |  |
|  Kultaa | Lahti 2002 | 25 m olympiapistooli, joukkue |  |
Poikien ammunta
| MM-kilpailut  | MM-kilpailut  | MM-kilpailut  |  |
|  Kultaa | Barcelona 1998 | 25 m olympiapistooli, joukkue |  |
Marco Spangenberg (S. 28. elokuuta 1980 Nastätten) on saksalainen pistooliampuja ja maailmanmestari.
Spangenberg voitti sekä henkilökohtaisen että joukkuemaailmanmestaruuden 25 m olympiapistoolissa vuonna 2002 Lahdessa maailmanmestaruuskilpailuissa. Hän voitti myös nuorten joukkuemestaruuden Barcelonan maailmanmestaruuskilpailuissa vuonna 1998. Spangenberg osallistui Ateeban kesäolympialaisiin 2004 olleen 25 m olympiapistoolissa kymmenes.
Marco Stiepermann

Marco Stiepermann vuonna 2013.
Marco Stiepermann (s. 9. helmikuuta 1991 Dortmund) on saksalainen jalkapalloilija, pelipaikaltaan hyökkäävä keskikenttäpelaaja. Hän on pituudeltaan 190-senttimetrinen. Hän edustaa Englannin Valioliigassa pelaavaa Norwich Cityä.
Stiepermann pelasi ensimmäisen bundesliigaottelunsa joulukuussa 2009 Borussia Dortmundin joukkueessa. Hän pelasi kahtena kautena yhteensä seitsemän bundesliigaottelua mutta vietti tämän jälkeen kuusi kautta 2. Bundesliigassa Alemannia Aachenin, Energie Cottbusin, SpVgg Greuther Fürthin ja VfL Bochumin joukkueissa. Elokuussa 2017 hän siirtyi englantilaisseura Norwich Cityyn. Hän pelasi kahden kauden aikana Englannin mestaruussarjassa 66 ottelua ja teki niissä kymmenen maalia. Elokuussa 2019 hän pelasi Norwichin joukkueessa ensimmäiset valioliigaottelunsa.
Stiepermann pelasi Saksan eri nuorisomaajoukkueissa yhteensä 57 ottelua ja teki niissä 12 maalia.
Magaramkentin piiri

Magaramkentin piiri Dagestanin kartalla.
Magaramkentin piiri (ven. Магарамкентский район, Magaramkentski raion) on kunnallinen itsehallintoalue Dagestanissa Venäjällä. Vuonna 1943 perustetun piirin pinta-ala on 655 neliökilometriä. Asukkaita on 60 700 henkeä (vuonna 2009).
Magaramkentin piiri sijaitsee Dagestanin kaakkoisosassa Samurjoen alajuoksulla. Koillisessa se rajoittuu Kaspianmereen, etelässä Azerbaidžanin tasavaltaan ja Dokuzparan piiriin sekä lännessä ja luoteessa Ahtyn, Kurahin, Suleiman Stalskin ja Derbentin piireihin.
Piiriin kuuluu 22 maalaiskuntaa: Azadogly, Bilbil, But-Kazmaljar, Filja, Gaptsah, Garah, Giljar, Hodža-Kazmaljar, Jarag-Kazmaljar, Kabir-Kazmaljar, Kartas-Kazmaljar, Kirka, Kuisun, Magaramkent, Mugergan, Novyi Aul, Oružba, Samur, Sovetskoje, Tagirkent-Kazmaljar, Tšahtšah-Kazmaljar ja Tseljagjun. Hallinnollinen keskus on Magaramkentin kylä. Asutuskeskuksia on yhteensä 33. Novyi Aulin kuntaan kuuluva Hrah-Uban kylä sijaitsee Azerbaidžanin alueella noin 60 kilometriä maiden välisestä rajasta.
Kylät ovat etupäässä vuoristosta muuttaneiden siirtolaisten perustamia. Vuoden 2002 väestönlaskennan mukaan asukkaista 95,7 % on lezgejä ja 1,7 % venäläisiä. Pääelinkeino on puutarha- ja viininviljelyyn keskittynyt maatalous sekä maataloustuotteiden jalostus. Piirin alueella toimii rajavartiosto ja neljä tulliasemaa.
Kulttuurilaitoksia ovat lasten luomistyön keskus, Gaptsahin taidekoulu sekä kylien kulttuuritalot ja kirjastot. Paikallislehtenä ilmestyy lezginkielinen Samurdin ses (”Samurin ääni”).
Nähtävyyksiin kuuluu Samurin suiston subtrooppinen liaanimetsä, vuonna 1855 rakennettu Magaramkentin kaarisilta sekä vuonna 1822 pystytetty Horelin kylän moskeija.
Aiheesta muualla

Magaramkentin piirin sivusto (Arkistoitu – Internet Archive) (venäjäksi)
Magaramkentin piiri Dagestanin presidentin sivustolla (Arkistoitu – Internet Archive) (venäjäksi)
Agul | 
Ahty | 
Ahvah | 
Akuša | 
Babajurt | 
Bežtan osa-alue | 
Bolith | 
Buinaksk | 
Buinaksk | 
Dagestanskije Ogni | 
Dahadajev | 
Derbent | 
Derbent | 
Dokuzpara | 
Gergebil | 
Gumbet | 
Gunib | 
Hasavjurt | 
Hasavjurt |
Hiv | 
Hunzah | 
Izberbaš | 
Južno-Suhokumsk | 
Kaitag | 
Kajakent | 
Karabudahkent | 
Kaspijsk | 
Kazbek | 
Kiziljurt | 
Kiziljurt | 
Kizljar | 
Kizljar | 
Kul | 
Kumtorkala | 
Kurah | 
Lak | 
Levaši | 
Magaramkent | 
Mahatškala | 
Nogai | 
Novolak | 
Rutul | 
Šamil | 
Sergokala | 
Suleiman Stalski | 
Tabasaran | 
Tarumovka | 
Tljarata | 
Tšaroda | 
Tsumada | 
Tsunta | 
Untsukul
Mikko Uotinen

Mikko Uotinen (27. maaliskuuta 1885 Terijoki – 11. huhtikuuta 1931 Terijoki) oli suomalainen poliitikko, toimittaja ja runoilija, joka elämänsä aikana siirtyi äärivasemmalta äärioikealle poliittisella kartalla.
Aiheesta muualla

"Semmoinen on venäläinen totuus Venäjälle kuuluvasta maasta toisella puolen Siestarjokea". Erään surullisen julkaisun sisältö. "Käkisalmen Sanomille" kirj. Mikko Uotinen, Käkisalmen Sanomat, 21.01.1930, nro 7, s. 3, Kansalliskirjaston digitaaliset aineistot
Valde Näsi : Suojeluskuntalehdistömme esikoisia. "Valkoinen vartija" ja Mikko Uotinen tietä viitoittamassa suojeluskuntain valistustyölle, Hakkapeliitta, 20.10.1936, nro 42, s. 7, Kansalliskirjaston digitaaliset aineistot
Marathókampos

| Marathókampos Μαραθόκαμπος |
| --- | --- |
 Marathókampoksen kylä.
 Kunnallisyksikön sijainti
 Marathókampos
 Koordinaatit: 37°43′38″N, 26°41′20″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Sámos
Kunta:  Dytikí Sámos
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  560103
Väkiluku (2011):  2 609
 – Kylä­yhdys­kunta:  1 900
 – Kylä:  1 069
Aikavyöhyke:  UTC+2
 – Kesäaika:  UTC+3
Rekisterikilpi:  ΜΟ
Infobox OKVirheellinen NIMI-arvo: 
Marathókampos (kreik. Μαραθόκαμπος; myös transl. Marathókambos) on Kreikan kylä sekä samanniminen Dytikí Sámoksen kunnan kunnallisyksikkö (Δημοτική Ενότητα Μαραθοκάμπου, Dimotikí Enótita Marathokámpou) ja entinen itsenäinen kunta. Se sijaitsee Sámoksen saarella, Sámoksen alueyksikössä Pohjois-Egean saarten alueella. Koko kunnallisyksikön väkiluku on 2 609 ja varsinaisen Marathókampoksen kylän väkiluku 1 069 (vuonna 2011).
Órmos Marathokámpoun satama.
Marathókampoksen kylä sijaitsee Sámoksen lounaisosassa sisämaassa noin 55 kilometrin päässä saaren pääkaupunki Sámoksesta ja noin kahden kilometrin päässä merestä. Kylä on rakennettu Kérkis-vuoren rinteelle. Sen ranta-asutus Órmos Marathokámpou sijaitsee meren rannalla. Marathókampoksen kunnallisyksikkö käsittää saaren koko lounaisosan.
Marathókampos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sámoksen kunnaksi yhdessä Karlóvasin, Pythagóreion ja Vathýn kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Dytikí Sámoksen kuntaa.
Marathókampoksen ranta on suosittua turisti-aluetta ja siellä on lukuisia suuria hotelleja.
Kunnallisyksikön osat

Marathókampoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Kallithéa | Kallithéa | 136 |
| Koumaíika | Koumaíika | 323 |
| Koumaíika | Órmos Koumaiíkon | 43 |
| Koumaíika | Velanidiá | 10 |
| Marathókampos | Agía Kyriakí | 43 |
| Marathókampos | Isómata | 6 |
| Marathókampos | Kámpos (Votsalákia) | 471 |
| Marathókampos | Limniónas | 29 |
| Marathókampos | Marathókampos | 1 069 |
| Marathókampos | Órmos Marathokámpou | 194 |
| Marathókampos | Palaiochóri | 16 |
| Marathókampos | Sevastaíika | 0 |
| Marathókampos | Velanidiá | 72 |
| Neochóri | Neochóri | 62 |
| Skouraíika | Kámpos | 7 |
| Skouraíika | Péfkos | 13 |
| Skouraíika | Pérri | 23 |
| Skouraíika | Skouraíika | 92 |
Yhteensä: 2 609
Meteor (albumi)

| Meteor Antigama |
| --- | --- | --- |

Studioalbumin tiedot
 Julkaistu: 1. kesäkuuta 2013
 Formaatti: CD, LP
 Tyylilaji: grindcore
 Kesto: 29.21
 Levy-yhtiö: Selfmadegod
Antigaman muut julkaisut
| Stop the Chaos (EP) 2012 | Meteor 2013 | The Insolent 2015 |
Meteor on puolalaisen grindcore-yhtye Antigaman kuudes studioalbumi. Se julkaistiin 1. kesäkuuta 2013 levymerkillä Selfmadegod Records.
Kappaleet

Collapse – 1.54
The Key – 1.49
Prophecy – 2.37
Meteor – 2.16
Fed by the Feeling – 3.01
Crystal Tune – 2.41
Stargate – 1.35
The Signal – 2.18
Turbulence – 3.32
Perfect Silence – 2.51
Untruth – 4.47
Kokoonpano

Sebastian Rokicki – kitara
Łukasz Myszkowski – laulu
Michał Zawadzki – bassokitara
Paweł Jaroszewicz – rummut
Kokoonpano > Vieraileva muusikko

Michał Łapaj – kosketinsoitin kappaleessa "Turbulence"
Kokoonpano > Tuotanto

Scott Hull – masteroija
Paweł Grabowski – äänittäjä
Łukasz Myszkowski – kansikuva
Arvostelut

Sea of Tranquility:
Chronicles of Chaos:
Musikreviews.de: 12/15
Aiheesta muualla

Albumi Meteor (albumi) Encyclopaedia Metallum -sivustolla (englanniksi)
Meteor discogs.com -sivustolla
Manuel Blum

| Manuel Blum |
| --- | --- |

Henkilötiedot
Syntynyt: 26. huhtikuuta 1938 (ikä 86) Caracas
Koulutus ja ura
Väitöstyön ohjaaja:  Marvin Minsky
Tutkimusalue:  Tietojenkäsittelytiede
Palkinnot:  Turing-palkinto
Aiheesta muualla
www.cs.cmu.edu/~mblum
Manuel Blum (s. 26. huhtikuuta 1938 Caracas) on tietojenkäsittelytieteilijä, joka sai Turing-palkinnon vuonna 1995. Turing-palkinnon hän sai tunnustuksena panoksestaan laskennan vaativuusteorian perusteiden kehittämisessä ja sen soveltamisesta kryptografiaan ja ohjelmien tarkistamiseen.
Henkilöhistoria

Blumin vanhemmat olivat juutalaisia romanialaisia (toisen maailmansodan aikaan, nykyään alue on osa Ukrainaa), jotka pakenivat holokaustia. Blumin äidinkieli on saksa. Hän kertoo kiinnostuksensa tietojenkäsittelytieteeseen heränneen jo lapsuudessa, kun hän ihmetteli espanjaa puhuvien paikallisten nopeaa puhetta. Hän ajatteli, että jos hän ymmärtäisi aivojen toimintaa, hän oppisi espanjaakin paremmin.
Blum opiskeli MIT:ssä sähkötekniikkaa ja keskittyi aivojen sähköisen toiminnan tutkimiseen. Hän valmistui sieltä vuonna 1959 kandidaatiksi ja vuonna 1961 maisteriksi. Tohtoriksi hän väitteli samasta korkeakoulusta vuonna 1964. Väitöskirja oli matematiikan alalta ja sitä ohjasi professori Marvin Minsky, hänkin Turing-palkittu.
Tietotekniikan pariin Blumia ohjasi tyttöystävänsä ja tuleva vaimonsa Leonore Blum, joka opiskeli Carnegien teknillisessä korkeakoulussa (Carnegie Mellon -yliopisto). Leonoren opettaja oli ensimmäinen Turing-palkinnon saaja Alan J. Perlis. Leonore näytti Blumille vasta perustetun tietotekniikan opintosuunnan kurssien kotitehtäviä ja Manuel innostui niistä.
Blum työskenteli vuoteen 1999 asti tietojenkäsittelytieteen professorina Kalifornian yliopistossa. Sieltä hän siirtyi professoriksi Carnegie Mellon -yliopistoon. Hänen poikansa Avrim Blum ja vaimonsa ovat hekin Carnegie Mellonin professoreita.
Työt

1960-luvulla Blum kehitti aksiomaattisen laskettavuusteorian, joka on riippumaton tietokoneen käytännön toteutuksesta. Teoria perustuu Gödel-numerointiin ja hänen itsensä kehittämiin Blum-aksioomiin. Abstraktiudestaan huolimatta Blumin teorialla on merkittäviä käytännön sovelluksia, kuten ohjelmien laskennan vaativuuden luokittelu ja arvioiminen tunnettuihin matemaattisiin funktioihin nähden.
Muutamia muita Blumin töitä ovat protokolla kolikon heittämiseksi puhelimessa, valinta-algoritmi, joka toimii lineaarisessa ajassa, Blum Blum Shub-satunnaislukugeneraattori sekä edellistä käyttävä Blum-Goldwasser-salausjärjestelmä. 2000-luvulla Blum on kehittänyt automatisoituja Turingin testejä.
Poikkeuksellisen monet hänen ohjaamistaan väitöskirjan tekijöistä ovat tehneet huomattavia tieteellisiä työuria. Leonard Adleman, Shafi Goldwasser, Russell Impagliazzo, Silvio Micali, Moni Naor, Steven Rudich, Michael Sipser, Umesh ja Vijay Vazirani sekä Luis von Ahn ovat eräitä Blumin menestyneimmistä oppilaista.
Aiheesta muualla

Blumin kotisivut Carnegie Mellon -yliopistossa
Luettelo Los Angelesin kaupunginosista

Tämä on luettelo Los Angelesin kaupunginosista.
| 0 | 1 | 2 | 3 |
| --- | --- | --- | --- |
|  Angelino Heights  Arleta  Arlington Heights  Arts District  Atwater Village  Baldwin Hills  Baldwin Hills/Crenshaw  Baldwin Village  Baldwin Vista  Beachwood Canyon  Bel Air  Benedict Canyon  Beverly Crest  Beverly Glen  Beverly Grove  Beverly Hills Post Office  Beverly Park  Beverlywood  Boyle Heights  Brentwood  Brentwood Circle  Brentwood Glen  Broadway-Manchester[  Brookside  Bunker Hill  Cahuenga Pass  Canoga Park  Canterbury Knolls  Carthay  Castle Heights  Central-Alameda  Central City  Century City  Chatsworth  Chesterfield Square  Cheviot Hills  Chinatown  Civic Center  Crenshaw  Crestwood Hills  Cypress Park  Del Rey  Downtown  Eagle Rock  East Gate Bel Air  East Hollywood  Echo Park  Edendale  El Sereno  |  Elysian Heights  Elysian Park  Elysian Valley  Encino  Exposition Park  Faircrest Heights  Fairfax  Fashion District  Filipinotown, Historic  Financial District  Florence  Flower District  Franklin Hills  Gallery Row  Garvanza  Glassell Park  Gramercy Park  Granada Hills  Green Meadows  Griffith Park  Hancock Park  Harbor City  Harbor Gateway  Harvard Heights  Harvard Park  Hermon  Highland Park  Historic Core  Hollywood  Hollywood Dell  Hollywood Hills  Hollywood Hills West  Holmby Hills  Hyde Park  Jefferson Park  Jewelry District  Kinney Heights  Koreatown  Ladera  Lafayette Square  Lake Balboa  Lake View Terrace  Larchmont  Laurel Canyon  Leimert Park  Lincoln Heights  Little Armenia  Little Ethiopia  Little Tokyo  |  Los Feliz  Manchester Square  Mandeville Canyon  Marina Peninsula  Mar Vista  Melrose Hill  Mid-City  Mid-Wilshire  Miracle Mile  Mission Hills  Montecito Heights  Monterey Hills  Mount Olympus  Mount Washington  Nichols Canyon  NoHo Arts District  North Hills  North Hollywood  Northridge  North University Park  Old Bank District  Outpost Estates  Pacific Palisades  Pacoima[MLA][TG]  Palms[MLA][TG]  Panorama City  Park La Brea  Picfair Village  Pico Robertson  Pico-Union  Platinum Triangle  Playa del Rey  Playa Vista  Porter Ranch  Rancho Park  Reseda  Reynier Village  Rose Hills  Rustic Canyon  San Pedro  Sawtelle  Shadow Hills  Sherman Oaks  Sherman Village  Silver Lake  Skid Row  Solano Canyon  South Central, Historic  South Park  |  South Robertson  Spaulding Square  Studio City  Sunland  Sunset Junction  Sun Valley  Sylmar  Tarzana  Terminal Island  Thai Town  Toluca Lake  Toy District  Tujunga  University Hills  University Park  University Park, North  Valley Glen  Valley Village  Van Nuys  Venice  Vermont Knolls  Vermont-Slauson  Vermont Square  Vermont Vista  Victor Heights  Victoria Park  Village Green  Warehouse District  Warner Center  Watts  West Adams  Westchester  Westdale  Western Heights  West Hills  Westlake  West Los Angeles  Westside Village  Westwood  Westwood Village  Whitley Heights  Wholesale District  Wilmington  Wilshire Center  Wilshire Park  Windsor Square  Winnetka  Woodland Hills  Yucca Corridor  |
Me tanssimme taas

| Me tanssimme taas> The Barkleys of Broadway |
| --- | --- |

Ohjaaja:  Charles Walters
Käsikirjoittaja:  Betty Comden Adolph Green Sidney Sheldon
Tuottaja:  Arthur Freed
Säveltäjä:  Lennie Hayton Kappaleet Harry Warren George Gershwin Sanoitukset Ira Gershwin
Kuvaaja:  Harry Stradling
Leikkaaja:  Albert Akst
Pukusuunnittelija:  Irene Lentz
Pääosat:  Fred Astaire Ginger Rogers
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix Fandango at Home (käännä suomeksi)
Ensi-ilta:   4. toukokuuta 1949 New York City, New York  6. heinäkuuta 1951
Kesto:  109 minuuttia
Alkuperäiskieli:  englanti (myös ranska)
Budjetti:  2 325 420 USD
Tuotto:  5 421 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Me tanssimme taas (engl. The Barkleys of Broadway) on Charles Waltersin ohjaama ja Arthur Freedin tuottama yhdysvaltalainen musikaalikomediaelokuva vuodelta 1949. Komediallisen elokuvamusikaalin pääosissa ovat Fred Astaire ja Ginger Rogers, jotka tekevät kymmenen vuoden jälkeen yhteisen elokuvamusikaalin. Me tanssimme taas on Astairen ja Rogersin kymmenes ja viimeinen yhteinen musikaalielokuva.
Käsikirjoituksen laativat Betty Comden, Adolph Green ja Sidney Sheldon. Elokuvan kappaleet ovat Harry Warrenin ja Ira Gershwinin käsialaa. Warren toimi kappaleiden säveltäjänä ja Gershwin sanoittajana. Kappale "They Can’t Take That Away from Me" on George Gershwinin ja Ira Gershwinin laatima. Elokuvan koreografista vastasivat Robert Alton ja Hermes Pan. Me tanssimme taas sai yhden Oscar-ehdokkuuden vuonna 1950.
Juoni

Josh ja Dinah Barkley (Fred Astaire ja Ginger Rogers) ovat avio- ja musikaalikomediapari uriensa huipulla. Kun he saavat uusimman show’nsa päätökseen, Dinah tapaa vakavan ranskalaisen näytelmäkirjailijan, Jacques Pierre Barredout’n (Jacques François), joka ehdottaa Dinah’lle draamanäyttelijän uraa. Dinah yrittää pitää ehdotuksen salassa Joshilta, mutta kun Josh löytää Jacquesin antaman käsikirjoituksen Dinah’n piilosta, pariskunta eroaa.
Heidän hyvä ystävänsä Ezra Miller (Oscar Levant) yrittää saada Barkleyitä takaisin yhteen, mutta hän epäonnistuu. Kun Josh katsoo salaa Dinah’n näytelmäharjoituksia, hän näkee kuinka Dinah ponnistelee. Josh kutsuu häntä ja esittää olevansa ranskalainen; Josh antaa Dinah’lle neuvoja, jotka auttavat häntä ymmärtämään rooliaan. Neuvot tuottivat tulosta, kun Dinah näyttelee roolinsa erinomaisesti. Show’n jälkeen Dinah vahingossa saa tietää, että hänen myöhäisiltainen mentorinsa ei ollutkaan Barredout vaan Josh. Kuultuaan tämän Dinah kiiruhtaa Joshin asunnolle ja kaksikko palaa yhteen.
Näyttelijät

| 0 | 1 | 2 |
| --- | --- | --- |
|  Fred Astaire  | … |  Josh Barkley   |
|  Ginger Rogers  | … |  Dinah Barkley   |
|  Oscar Levant  | … |  Ezra Miller   |
|  Billie Burke  | … |  rouva Livingston Belney   |
|  Gale Robbins  | … |  Shirlene May   |
|  Jacques François  | … |  Jacques Pierre Barredout   |
|  Clinton Sundberg  | … |  Bert Felsher   |
|  Inez Cooper  | … |  Pamela Driscoll   |
|  George Zucco  | … |  tuomari   |
Musikaalinumerot

"Swing Trot" (sävellys Harry Warren ja sanoitus Ira Gershwin); Ginger Rogers (tanssi) ja Fred Astaire (tanssi)
"Sabre Dance" (sävellys Aram Hatšaturjan); Oscar Levant (soitto)
"You’d be Hard to Replace" (sävellys Harry Warren ja sanoitus Ira Gershwin); Ginger Rogers (tanssi) ja Fred Astaire (tanssi ja laulu)
"Bouncin’ the Blues" (sävellys Harry Warren); Ginger Rogers (tanssi) ja Fred Astaire (tanssi)
"My One and Only Highland Fling" (sävellys Harry Warren ja sanoitus Ira Gershwin); Ginger Rogers (tanssi ja laulu) ja Fred Astaire (tanssi ja laulu)
"Weekend in the Country" (sävellys Harry Warren ja sanoitus Ira Gershwin); Ginger Rogers (laulu), Fred Astaire (laulu) ja Oscar Levant (laulu)
"Shoes with Wings On" (sävellys Harry Warren ja sanoitus Ira Gershwin); Fred Astaire (tanssi ja laulu)
"Pianokonsertto nro 1" (sävellys Pjotr Tšaikovski); Oscar Levant (soitto)
"They Can’t Take That Away from Me" (sävellys George Gershwin ja sanoitus Ira Gershwin); Ginger Rogers (tanssi) ja Fred Astaire (tanssi ja laulu)
"Manhattan Down Beat" (sävellys Harry Warren ja sanoitus Ira Gershwin); Ginger Rogers (tanssi), Fred Astaire (tanssi ja laulu) ja kuoro (tanssi)
Harry Warren ja Ira Gershwin kirjoittivat lisäksi kolme muuta kappaletta elokuvaan: "The Courtin’ of Elmer and Ella", "Natchez on the Mississippi" ja "Poetry in Motion", joita ei kuitenkaan koskaan käytetty.
Tuotanto

Alun perin Judy Garland oli Dinah Barkleyn roolissa. Garland kävi vielä harjoituksissa, mutta sitten vetäytyi projektista. Oli tullut ilmi, että Garland ei pystynyt näytellä roolia fyysisesti eikä psyykkisesti. Tuottaja Arthur Freed otti yhteyttä Ginger Rogersiin, että olisiko hän halukas palaamaan Astairen kanssa samaan elokuvaan. Rogers oli kiinnostunut ja Me tanssimme taas -elokuvasta tuli Astairen ja Rogersin kymmenes ja viimeinen elokuva yhdessä. Elokuva on myös ainoa Astairen ja Rogersin värillinen musikaalielokuva. Elokuvan ilmestyessä monet kriitikot kommentoivat Rogersin muuttunutta figuuria, että 1930-luvun keijukaistyttö on tehnyt tietä vankalle ja urheilulliselle naiselle.
Me tanssimme taas kuvattiin Technicolor-elokuvausmenetelmällä elokuun 8. päivästä lokakuun 30. päivään 1948 2 325 420 dollarin budjetilla. Elokuvan työnimi oli You Made Me Love You. RKO Radio Pictures oli aiemmin tuottanut Rogersin ja Astairen elokuvamusikaalit, mutta Me tanssimme taas -elokuvan tuotti Metro-Goldwyn-Mayer.
Julkaisu ja vastaanotto

Me tanssimme taas sai Yhdysvaltain ensi-iltansa New Yorkissa 4. toukokuuta vuonna 1949, ja pian sen jälkeen elokuva meni laajaan teatterilevitykseen. Suomessa elokuva sai ensi-iltansa 6. heinäkuuta vuonna 1951. Elokuvan levittäjänä oli Metro-Goldwyn-Mayer.
Ilmestyessään Me tanssimme taas sai kriitikoilta myönteisen vastaanoton, ja elokuva oli yleisömenestys. Elokuva tuotti Yhdysvaltain teatterilevityksessä 3,2 miljoonaa dollaria. Me tanssimme taas tuotti yhteensä vähän yli 5,4 miljoonan dollarin lipputulot maailmanlaajuisesti. Rotten Tomatoes -sivuston mukaan kriitikoiden arvosteluista 60 prosenttia on myönteisiä perustuen kymmeneen arvosteluun.
Me tanssimme taas on julkaistu VHS:lle ja DVD:lle. Warner Bros. julkaisi elokuvan DVD:lle Yhdysvaltain markkinoille 16. elokuuta vuonna 2005.
Palkintoehdokkuudet

| Palkintoehdokkuudet> Vuosi | Palkintoehdokkuudet> Palkinto | Palkintoehdokkuudet> Kategoria | Palkintoehdokkuudet> Ehdokas | Palkintoehdokkuudet> Tulos |
| --- | --- | --- | --- | --- |
| 1950 | Oscar-palkinto | Paras kuvaus (värielokuva) | Harry Stradling, Sr. | Ehdokkuus |
| 1950 | Writers Guild of America -palkinto | Paras yhdysvaltalainen elokuvamusikaali | Betty Comden Adolph Green | Ehdokkuus |
| 2005 | Satellite-palkinto | Paras klassikkoelokuvan DVD-julkaisu |  | Ehdokkuus |
| 2006 | Satellite-palkinto | Paras klassikkoelokuvan DVD-julkaisu |  | Ehdokkuus |
Radiosovitus

Lux Radio Theater lähetti 60-minuuttisen radiosovituksen elokuvasta 1. tammikuuta vuonna 1951, jolloin Ginger Rogers uusi roolinsa Dinah Barkleyna. Fred Astairen roolissa oli George Murphy.
Aiheesta muualla

Me tanssimme taas Internet Movie Databasessa (englanniksi)
Me tanssimme taas Elonet.
Me tanssimme taas AllMoviessa. (englanniksi)
Me tanssimme taas TCM Movie Databasessa (englanniksi)
Me tanssimme taas Rotten Tomatoes -sivustolla (englanniksi)
Me tanssimme taas Reel Classicsin sivuilla (englanniksi)
Fred Astairen ja Ginger Rogersin yhteiset elokuvamusikaalit
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
Carioca (1933) · Continental – hupainen avioero (1934) · Roberta (1935) · Top Hat (1935) · Laivasto tanssii (1936) · Hääkarkuri (1936) · Saanko luvan? (1937), Ihanaa on elää (1938) · Tanssin kuningaspari (1939) · Me tanssimme taas (1949)
Manuel Cardoso

Manuel Cardoso (kastettu 11. joulukuuta 1566 – 24. marraskuuta 1650) oli portugalilainen säveltäjä ja urkuri.
Elämä

Cardoso syntyi Fronteirassa, lähellä Portalegrea todennäköisesti vuonna 1566. Hän aloitti musiikin harrastamisen laulamalla kuorossa. Vuonna 1588 Cardoso liittyi karmeliittoihin. Hän kuoli Lissabonissa vuonna 1650.
Musiikki

Cardosolta on säilynyt muun muassa kolme kirjaa messuja. Monet säveltäjän teokset tuhoutuivat Lissabonin maanjäristyksessä vuonna 1755.